पीरमिट्ठा, पीरखोह—पीरमिट्ठा इक मुसलमान फकीरै दी समाध ते तवी ते कंड़ै पीरखोह दी गुफा, जित्थें शिवलिंग दी पूजा हुंदी ऐ, 15 मीं सदी ईं दे स्मारक न। उस बेल्ले जम्मू च राजा अजबदेव राज करदा हा। इस्सै समें दी बावा जित्तो दी समाध जम्मू ते अखनूरै दे बशकार झिड़ी मकाम पर बनी दी ऐ। इत्थें हर साल कत्तै दी पुन्यां गी बड़ा मेला लगदा ऐ। जम्मू शहरै दे मस्तगढ़ महल्ले च, महाराजा रणजीतदेव (ई 1731-81) दी बनवाई दी जामा मसजिद ऐ।